《坡亭八景 其二 澄江静练》
明代·易奇际

十年怀李谢，好句落人寰。练影空摇曳，江声故复还。

倩谁添小艇，醉我入名山。意不在乎酒，在乎山水间。

作者简介：明末清初广东新会人，字开伍。性清介，事母以孝闻。登崇祯乡荐，乱后即绝意禄仕。研究性命之旨，讲学授徒，以克己为要、主静为宗。卒年六十三，门人私谥文哲。有《逸纪》、《书诗传解》、《拂剑草》、《侨梧集》、《吾豫漫笔》等。